
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 77 

7 Φεβρουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Ανώνυμης Εταιρείας μη κερδοσκοπικού χα¬ 
ρακτήρα για την εκπαίδευση και επιμόρφωση των 
μελών του Οικονομικού Επιμελητηρίου της Ελλά¬ 
δας. 

Παροχή άδειας σύστασης και έγκριση του Καταστατι¬ 
κού της Ανώνυμης Εταιρείας με την επωνυμία «Ιν¬ 
στιτούτο Εκπαίδευσης & Επιμόρφωσης Μελών Τε¬ 
χνικού Επιμελητηρίου Ελλάδας Α.Ε. (ΙΕΚΕΜ-ΤΕΕ- 


ΑΕ)». 2 

Σύσταση ίδιου Νομικού Προσώπου στην Κοινότητα 
Πεύκης Ν. Τρικάλων με την επωνυμία «Σχολική Επι¬ 
τροπή Δημοτικού Σχολείου Κοινότητας Πεύκης» .. 3 

Σύσταση ίδιου Νομικού Προσώπου στο Δήμο Τρικκαίων 
Ν. Τρικάλων με την επωνυμία «Σχολική Επιτροπή 
του 30ου Νηπιαγωγείου Τρικάλων του Δ. Τρικ- 
καίων» .. (. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 440303/93, 315799/94, 
317739/94, 317744/94, 317747/94 αποφάσεις 

Υπουργού Γεωργίας .. · · ■ 5 

Διόρθωση σφάλματος στην Υ7/11193/21.12,94 από¬ 
φαση Υπ. Υγείας, Πρόνοιας και Κοιν. Ασφαλίσεων 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 5346/ΔΙΟΕ 139 (1) 

Σύσταση Ανώνυμης Εταιρείας μη κερδοσκοπικού χαρα¬ 
κτήρα για την εκπαίδευση και επιμόρφωση των μελών 
του Οικονομικού Επιμελητηρίου της Ελλάδας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ 
ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπάφη: 

α. Τις διατάξεις του άρθρου 87 του Ν. 1943/1991 «Εκ¬ 
συγχρονισμός της οργάνωσης και λειτουργίας της δημό¬ 
σιας διοίκησης, αναβάθμιση του προσωπικού της και άλ¬ 
λες συναφείς διατάξεις» (ΦΕΚ 50/τ. Α71991). 


β. Τη σύμφωνη γνώμη της Κεντρικής Διοίκησης του Οι¬ 
κονομικού Επιμελητηρίου της Ελλάδας (Ο.Ε.Ε.), αποφα¬ 
σίζουμε: 

γ. Το άρθρο 29 Α του Ν. 1558/85 που προστέθηκε με το 
άρθρο 27 του Ν. 2081/92 {ΦΕΚ 159/Α/92) και το γεγονός 
ότι από τις διατάξεις της απόφασης δεν προκαλείται δα¬ 
πάνη του Κρατικού Προϋπολογισμού. 

Αρθρο Πρώτο 
Ίδρυση 

1. Ιδρύεται Ανώνυμη Εταιρεία μη κερδοσκοπικού χαρα¬ 
κτήρα με την επωνυμία «ΙΝΣΤΙΤΟΥΤΟ ΕΚΠΑΙΔΕΥΣΗΣ ΚΑΙ 
ΕΠΙΜΟΡΦΩΣΗΣ ΤΩΝ ΜΕΛΩΝ ΤΟΥ ΟΙΚΟΝΟΜΙΚΟΥ ΕΠΙ¬ 
ΜΕΛΗΤΗΡΙΟΥ ΤΗΣ ΕΛΛΑΔΑΣ» (ΙΕΚΕΜ Ο.Ε.Ε) με έδρα 
την Αθήνα. 

2. Σκοπός της Εταιρείας είναι η εκπαίδευση και επιμόρ¬ 
φωση των μελών του Οικονομικού Επιμελητηρίου της Ελ¬ 
λάδας, σύμφωνα με το άρθρο 87 του Ν. 1943/91. 

Αρθρο Δεύτερο 

Καταστατικό 

Εγκρίνεται το Καταστατικό της Εταιρείας «ΙΝΣΤΙ¬ 
ΤΟΥΤΟ ΕΚΠΑΙΔΕΥΣΗΣ ΚΑΙ ΕΠΙΜΟΡΦΩΣΗΣ ΤΩΝ ΜΕ¬ 
ΛΩΝ ΤΟΥ ΟΙΚΟΝΟΜΙΚΟΥ ΕΠΙΜΕΛΗΤΗΡΙΟΥ ΤΗΣ ΕΛΛΑ¬ 
ΔΑΣ» «δ έχει ως εξής: 

ΚΕΦΑΛΑΙΟ Α' 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Αρθρο Ιο 
Επωνυμία 

Η Ανώνυμη Εταιρεία μη κερδοσκοπικού χαρακτήρα που 
ιδρύεται λειτουργεί με την επωνυμία «ΙΝΣΤΙΤΟΥΤΟ ΕΚ¬ 
ΠΑΙΔΕΥΣΗΣ ΚΑΙ ΕΠΙΜΟΡΦΩΣΗΣ ΤΩΝ ΜΕΛΩΝ ΤΟΥ ΟΙ¬ 
ΚΟΝΟΜΙΚΟΥ ΕΠΙΜΕΛΗΤΗΡΙΟΥ ΤΗΣ ΕΛΛΑΔΑΣ». 

Αρθρο 2ο 
Έδρα 

Έδρα της Εταιρείας ορίζεται η Αθήνα. 

Με απόφαση του Διοικητικού Συμβουλίου της Εταιρείας 
μπορούν να ιδρύονται και να καταργούνται γραφεία ή υπο¬ 
καταστήματα για τις ανάγκες της Εταιρείας σε πόλεις της 
Ελλάδας και του εξωτερικού. Με την ίδιο απόφαση καθο¬ 
ρίζονται συγχρόνως οι όροι εγκατάστασης και λειτουργίας 
αυτών. 

Αρθρο 3 
Σκοπός 

1. Σκοπός της Εταιρείας είναι: 

- Η υλοποίηση της Συνεχιζόμενης Εκπαίδευσης (Ενη¬ 
μέρωσης, Επιμόρφωσης, Κατόρτισης, Εξειδίκευσης) των 
μελών του Ο.Ε.Ε. 

- Η υλοποίηση Συνεχιζόμενης Εκπαίδευσης των οικο¬ 
νομολόγων άλλων βαθμιδών και επιστημόνων άλλων ειδι¬ 
κοτήτων καθώς και άλλοδαπών οικονομολόγων, μη μελών 
του Ο.Ε.Ε., και αλλοδαπών οικονομολόγων και επιστημό¬ 
νων άλλων ειδικοτήτων απ' αυτών του οικονομολόγου. 

- Η κάθε είδους υποστήριξη δραστηριοτήτων στον Το¬ 
μέα της Συνεχιζόμενης Εκπαίδευσης, που αποβλέπει 
στην ενίσχυση και διεύρυνση των επιστημονικών γνώσεων 
των παραπάνω ομάδων, ατόμων, ώστε να ανταποκρίνονται 
στις ανάγκες της παραγωγής, της οικονομίας και στην δυ¬ 
ναμική εξέλιξη της αγοράς εργασίας. 

- Η παροχή των απαραίτητων επιστημονικών και άλλων 
γνώσεων που απαιτούνται για να υλοποιηθεί η ελεύθερη 
εγκατάσταση των οικονομολόγων και άλλων επιστημόνων 
ειδικότητας μη οικονομολόγου, όπως αυτή προβλέπεται 
από τις κατευθυντήριες οδηγίες της Ε.Ο.Κ. και ειδικότερα 
από τις σχετικές διατάξεις των δοκιμασιών ή όπως απαι¬ 
τείται από τις υποχρεώσεις και ανάγκες ολοκλήρωσης της 
απαιτούμενης επαγγελματικής εκπαίδευσης. 

- Η συμβολή της συνεχούς εκπαίδευσης και επιμόρφω¬ 
σης στην αναπτυξιακή πολιτική του Ο.Ε.Ε. για τους οικο¬ 
νομολόγους και τη χώρα. 

Κατά την επιδίωξη και για την επίτευξη του σκοπού του 
ο Φορέας; 

- Διενεργεί έρευνες και εκπονεί μελέτες για την 
έγκαιρη καταγραφή των υφιστάμενων αναγκών, για λογα¬ 
ριασμό του ή για λογαριασμό τρίτων, στην Ελλάδα ή το 
Εξωτερικό ή σε συνεργασία με άλλους φορείς της χώρας ή 
της Αλλοδαπής {Ελληνικά ή Διεθνή Ιδρύματα, Οργανι¬ 
σμούς, Επιχειρήσεις κλπ.) και ιδιαίτερα με τις Ευρωπαϊκές 
Κοινότητες. 

- Σχεδιάζει, προγραμματίζει, οργανώνει, υλοποιεί, 
ελέγχει και αξιολογεί αυτοδύναμα ή σε συνεργασία με άλ¬ 
λους φορείς, προγράμματα συνεχιζόμενης εκπαίδευσης. 

- Συγκεντρώνει εκπαιδευτικό υλικό, σχεδιάζει και πα¬ 
ράγει ή επιβλέπει την παραγωγή εκπαιδευτικού υλικού 
(εκπαιδευτικών προγραμμάτων και βοηθημάτων εκπαι- 
δευομένων και εκπαιδευτών, βιβλίων, λογισμικού Η/Υ, 
ταινιών, βίντεο κλπ.). 

- Παρέχει σε τρίτους εκπαιδευτικές υπηρεσίες (έρευνα 
αναγκών, σχεδιασμό, προγραμματισμό, οργάνωση, υλο¬ 
ποίηση, έλεγχο και αξιολόγηση εκπαιδευτικών προγραμ¬ 
μάτων), σχετικές πληροφορίες (εκπαιδευτικό υλικό κλπ.) 
κάθε είδους συμβουλές ή ενημέρωση. 

- Σχεδιάζει και εγκαθιδρύει μηχανισμούς μετάδόσης 
επιστημονικών πληροφοριών και γνώσεων. 

- Επιδιώκει τη συνεργασία σε θέματα συνεχιζόμενης 
εκπαίδευσης με άλλους φορείς στην Ελλάδα ή το Εξωτε¬ 
ρικό (Α.Ε.Ι. Ερευνητικά Κέντρα, Δημόσια Διοίκηση, Οργα¬ 
νισμού, Επιχειρήσεις, Βιομηχανία) και ιδιαίτερα με την Ευ¬ 
ρωπαϊκή Ένωση και αναλαμβάνει το συντονισμό κοινών 
δραστηριοτήτων. 

- Πραγματοποιεί εκδόσεις για την μετάδοση των επι¬ 
στημονικών πληροφοριών και γνώσεων ή για ενημέρωση. 


- Χορηγεί τα ανάλογα πιστοποιητικά και τίτλους κατάρ¬ 
τισης. 

- Προβαίνει σε κάθε άλλη ενέργεια αναγκαία για την 
επίτευξη του σκοπού του. 

Άρθρο 4ο 
Διάρκεια 

Η διάρκεια της Εταιρείας είναι αόριστη. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΣ - ΜΕΤΟΧΗ 
Άρθρο 5ο 
Μετοχικό Κεφάλαιο 

1. Το μετοχικό κεφάλαιο της Εταιρείας ορίζεται στο 
ποσό των δραχμών 10.000.000 και εκφράζεται με μία με¬ 
τοχή που ανήκει στο Οικονομικό Επιμελητήριο της Ελλά¬ 
δας. 

2. Το μετοχικό κεφάλαιο καλύπτεται σύμφωνα με τη 
διάταξη του άρθρου 27 του παρόντος. 

, Αρθρο 6ο 

Μετοχή 

1. Η μοναδική μετοχή της Εταιρείας είναι ονομαστική 
και αδιαίρετη. 

2. Ο τίτλος της μετοχής φέρει τη σφραγίδα της Εται¬ 
ρείας, την ημερομηνία έκδοσης καθώς και τις υπογραφές 
του Προέδρου του Δ.Σ. και του Διευθύνοντος Συμβού¬ 
λου. 

ΚΕΦΑΛΑΙΟ Γ' 

Άρθρο 7ο 

Σύνθεση Διοικητικού Συμβουλίου 

1. Η Εταιρεία διοικείται από Διοικητικό Συμβούλιο. 

2. Το Διοικητικό Συμβούλιο έχει εννέα (9) μέλη και απο- 
τελείται από: 

α) Τον Πρόεδρο του Οικονομικού Επιμελητηρίου, ως 
Πρόεδρο. 

β) Οκτώ (8) μέλη της Κεντρικής Διοίκησης του Οικονο¬ 
μικού Επιμελητηρίου, που ορίζονται με απόφαση της Γενι¬ 
κής Συνέλευσης. 

3. Τα μέλη του Δ.Σ. ανακαλούνται οποτεδήποτε και 
έχουν την ιδιότητα του Ελληνα πολίτη. 

4. Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Διευθύνοντα Σύμβουλο. 

Άρθρο 8ο 

θητεία - Αναπλήρωση Συμβούλων 

1. Η θητεία των μελών του Δοικητικού Συμβουλίου είναι 
τριετής. 

2. Εόν για οποιαδήποτε αιτία κενωθεί θέση Συμβούλου, 
το Διοικητικό Συμβούλιο, με την απαρτία του άρθρου 12 
παράγραφος 2 του παρόντος, εκλέγει προσωρινά τον 
αντικαταστάτη, για χρόνο Ισο προς το υπόλοιπο της θη¬ 
τείας αυτού που αντικαθιστά. 

Η εκλογή του νέου Συμβούλου υποβάλλεται για έγκριση 
στην πρώτη Γενική Συνέλευση. 

Άρθρο 9ο 

Υποχρεώσεις Συμβούλων 

1. Τα μέλη του Διοικητικού Συμβουλίου υποχρεούνται 

να παρίστανται ατις συνεδριάσεις του. Η απουσία μέλους 
χωρίς σπουδαίο λόγο από 5 συνεχείς συνεδριάσεις ή για 
χρονική περίοδο 3 μηνών ισοδύναμε! με παραίτηση. 

Ο Πρόεδρος του Δ.Σ. είναι υποχρεωμένος να εγγράφει 
για συζήτηση στην ημερήσια διάταξη των εργασιών του 
Δ.Σ., μέσα σε ένα μήνα αφότου προέκυψε ο λόγος ως 
θέμα την απουσία μέλους που ισοδυναμεί με παραίτηση. 

2. Οι παραιτήσεις των μελών του Δ.Σ. και του Διευθύνο- 
ντος Συμβούλου υποβάλλονται στο Δ.Σ. 

Αρθρο 10ο 

Πρόεδρος και Αντιπρόεδρος του Διοικητικού Συμβουλίου 

1. Ο Πρόεδρος του Διοικητικού Συμβουλίου προεδρεύει 
των συνεδριάσεων του Δ.Σ., διευθύνει τις εργασίες του, 
έχει την ανωτάτη εποπτεία της λειτουργίας της εταιρείας 
και ενημερώνει σχετικά το Δ.Σ. 

2. Τον Πρόεδρο αναπληρώνει ο Αντιπρόεδρος και αυτόν 
Σύμβουλος που ορίζεται από το Διοικητικό Συμβούλιο. 

Αρθρο 11ο 

Σύγκληση Διοικητικού Συμβουλίου 

Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. 

Το Δ.Σ. συγκαλείται από τον Πρόεδρο σε ημέρα και ώρα 
που καθορίζονται από αυτόν, τακτικά και υποχρεωτικά μια 
φορά το μήνα και έκτακτα όταν ο Πρόεδρος το κρίνει σκό- 
πιομο ή το ζητήσει ο Διευθϋνων Σύμβουλος. 

Στη δεύτερη περίπτωση ο Πρόεδρος του Δ.Σ. είναι υπο¬ 
χρεωμένος: 

α) να συγκαλεί το Δ.Σ. και να ορίζει ημέρα συνεδρίασής 
του που να μην απέχει περισσότερο από 10 ημέρες από 
την υποβολή της σχετικής αίτησης. 

β) Να θέτει κάθε θέμα που προτείνετσι σε συζήτηση 
στην ημερήσια διάταξη της πρώτης μετά την υποβολή της 
σχετικής αίτησης συνεδρίαση. 

Αρθρο 12ο 
Λήψη Αποφάσεων 

1. Το Δ.Σ. βρίσκεται σε απαρτία και συνεδριάζει έγκυρα 
όταν παρίστανται τουλάχιστον πέντε (5) μέλη του. 

2. Το Δ.Σ. λαμβάνει αποφάσεις με απόλυτη πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η γνώμη με την οποία τάσσεται ο Πρόεδρος. 

Άρθρο 13 

Αρμοδιότητες Διοικητικού Συμβουλίου 

1. Το Δ.Σ. είναι αρμόδιο να αποφασίζει για κάθε θέμσ 
και ασκεί κάθε εξουσία που αφορά τη διοίκηση της Εται¬ 
ρείας, τη διαχείριση της περιουσίας της και γενικά την επι¬ 
δίωξη του σκοπού της. 

2. Το Δ.Σ. εισηγείται στη Γενική Συνέλευση τον ετήσιο 
προϋπολογισμό που έχει την ευθυνη της κατάρτισής του, 
τον ετήσιο Ισολογισμό και την Έκθεση των πεπραγμε¬ 
νών. 

3. Το Δ.Σ. ελέγχει τη δραστηριότητα της Εταιριέας. 

4. Το Δ.Σ, παύει το Διευθϋνοντα Σύμβουλο, ορίζει το 
ύψος των αποδοχών του και καταρτίζει τον κανονισμό 
εσωτερικής οργάνωσης της Εταιρείας. 

Στον κανονισμό μπορούν να καθορίζονται: 

α) Η οργανωτική διάρθρωση και ο τρόπος λειτουργίας 
της Εταιρείας. 


β) Οι όροι που διέπουν την κατάσταση του προσωπικού 
της Εταιρείας, ο κανονισμός της Εταιρείας, η ιεραρχία, οι 
πειθαρχικές διατάξεις κλπ. 

5. Οι συζητήσεις και αποφάσεις του Δ.Σ. καταχωρού- 
νται στο σχετικό βιβλίο πρακτικών και υπογράφονται από 
όλα τα μέλη που παρίστανται. Μέλη που διαφωνούν προς 
την απόφαση που έχει ληφθεΐ, έχουν το δικαίωμα να ζητή¬ 
σουν να γραφεί η γνώμη τους στα πρακτικά. Εάν κάποιος 
σύμβουλος αρνηθεί να υπογράψει, αυτό αναφέρεται στα 
πρακτικά. Αντίγραφα ή αποσπάσματα από το βιβλίο των 
πρακτικών του Δ.Σ. επικυρώνονται κατά το χρόνο έκδοσής 
τους από τον Πρόεδρο του Δ.Σ. ή τον νόμιμο αναπληρωτή 
του. 

6.0 Γραμματέας του Δ.Σ. ορίζεται από τον Πρόεδρο και 
μπορεί να συνδέεται με σχέση εξηρτημένης εργασίας από 
την Εταιρεία. 

Άρθρο 14ο 
Διευθϋνων Σύμβουλος 

1. Την Εταιρεία εκπροσωπεί Δικαστικώς και Εξωδίκως ο 
Διευθύνων Σύμβουλος. 

2. Ο Διευθύνων Σύμβουλος είναι προϊστάμενος των 
υπηρεσιών της Εταιρείας, ελέγχει και συντονίζει τη λει- 
τουγία των υπηρεσιών και επιμελείται την εκτέλεση των 
εργασιών του Δ Σ. και της Γενικής Συνέλευσης και γενικά 
εποπτεύει την ομαλή λειτουργία της Εταιρείας. Ο Διευθύ- 
νων Σύμβουλος υπογράφει τα έγγραφα της Εταιρείας, ει¬ 
σπράττει τις απαιτήσεις, ενεργεί αναλήψεις, υπογράφει 
τις εντολές πληρωμής για τις τρέχουσες συναλλαγές και 
τις υπόλοιπες πληρωμές. Για την υπογραφή ορισμένων 
εγγράφων μπορεί να εξουσιοδοτεί υπάλληλο της Εται¬ 
ρείας. 

Ο Διευθύνων Σύμβουλος εισηγείται τα θέματα της ημε¬ 
ρήσιας διάταξης στο Δ.Σ., διορίζει τους πληρεξούσιους δι¬ 
κηγόρους, αποφασίζει την πρόσληψη του αναγκαίου προ¬ 
σωπικού και προσδιορίζει το ύψος των μισθών και των 
κάθε είδους αποδοχών τους, σύμφωνα με τις ισχϋουσες 
κάθε φορά διατάξεις της Εργατικής Νομοθεσίας. 

3. Το ύψος των αποδοχών του Διευθύνοντος Συμβού¬ 
λου καθώς και τους όρους της Σύμβασης εργασίας με την 
Εταιρεία εγκρίνει η Γενική Συνέλευση στην πρώτη συνε¬ 
δρίασή της μετά την εκλογή του από το Δ.Σ. 

Άρθρο 15ο 

Αποζημίωση Συμβούλων 

Στα μέλη του Δ.Σ. χορηγείται αποζημίωση για κάθε πα¬ 
ράστασή τους στις συνεδριάσεις του Δ.Σ. ή πάγια μηνιαία 
αποζημίωση. 

Το ποσό της αποζημίωσης καθορίζεται από τη Γενική 
Συνέλευση και για το διάστημα μέχρι τη σύγκληση της 
νέας τακτικής Γ ενικής Συνέλευσης. 

2. Κάθε άλλη αποζημίωση ή αμοιβή των μελών του Διοι¬ 
κητικού Συμβουλίου βαρύνει την Εταιρεία μόνο με ειδική 
απόφαση της τακτικής Γ ενικής Συνέλευσης και μετά από 
εισήγηση του Διοικητικού Συμβουλίου. 

Άρθρο 16ο 
Ευθύνη Συμβούλων 

Τα σχετικά με την ευθύνη των μελών του Διοικητικού 
Συμβουλίου και του Διευθύνοντος Συμβούλου ρυθμίζονται 
από το άρθρο 22α του Κ.Ν. 2190/1920, όπως αυτός 
ισχύει. 

ΚΕΦΑΛΑΙΟ Δ 
ΓΕΝΙΚΗ ΣΥΝΕΛΕΥΣΗ 
Άρθρο 17ο 

Αρμοδιότητες της Γενικής Συνέλευσης. 

1 · Η Γενική Συνέλευση είναι το ανώτατο όργανο του νο¬ 
μικού προσώπου της Εταιρείας και έχει το δικαίωμα να 
αποφασίζει για κάθε υπόθεση που αφορά την εταιρεία. 

Οι αρμοδιότητες της Γενικής Συνέλευσης ανήκουν και 
ασκούνται από την Κεντρική Διοίκηση και τους Προέ¬ 
δρους των Περιφερειακών Τμημάτων του Οικονομικού 
Επιμελητηρίου Ελλάδας, που συνεδριάζει ειδικά για το 
σκοπό αυτό σε τακτική συνεδρίαση, το δικαίωμα όμως ψή¬ 
φου του Οικονομικού Επιμελητηρίου της Ελλάδας ως μο¬ 
ναδικού μετόχου της Εταιρείας, ασκείται τυπικά από τον 
Πρόεδρο του Οικονομικού Επιμελητηρίου ή από τους νό¬ 
μιμους εκπροσώπους του. 

Η Γ ενική Συνέλευση είναι αρμόδια να αποφασίζει για τα 
παρακάτω θέματα: 

α) Εκλογή των μελών του Διοικητικού Συμβουλίου που 
προβλέπεται με το άρθρο 7. . 

β) Έγκριση του Ισολογισμού της Εταιρείας. 

γ) Διάθεση των εσόδων ή πόρων της Εταιρείας. 

δ) Ορισμός ελεγκτών. 

ε) Απαλλαγή των μελών του Διοικητικού Συμβουλίου και 
των Ελεγκτών από κάθε ευθύνη για αποζημίωση. 

στ) Τροποποίηση του Καταστατικού. 

ζ) Αύξηση η μείωση του Μετοχικού Κεφαλαίου. 

η) Έκδοση δανείοιΓμε ομολογίες. 

θ) Έγκριση της Έκθεσης πεπραγμένων. 

Η Γενική Συνέλευση είναι μόνη αρμόδια να ελέγχει τις 
πράξεις του Διοικητικού Συμβουλίου, την πορεία της υλο¬ 
ποίησης του προγράμματος και του θεσμοθετημένου σκο¬ 
πού της Εταιρείας. 

Άρθρο 18ο 

Σύγκληση της Γ ενικής Συνέλευσης 

1. Η Γενική Συνέλευση συνέρχεται υποχρεωτικά στην 
έδρα της Εταιρείας μια φορά τουλάχιστον σε κάθε εται¬ 
ρική χρήση και μέσα σε έξι μήνες το πολύ από τη λήξη αυ¬ 
τής της χρήσης. 

Το Διοικητικό Συμβούλιο μπορεί να συγκαλείκαι εκτά¬ 
κτως τη Γενική Συνέλευση όποτε το κρίνει σκόπιμο. 

2. Το Διοικητικό Συμβούλιο είναι υποχρεωμένο να συ- 
γκαλεί τη Γενική Συνέλευση εκτός από τις περιπτώσεις 
που προβλέπονται από το Νόμο και το Καταστατικό και σε 
κάθε άλλη περίπτωση μετά από αίτηση του Προέδρου του 
Οικονομικού Επιμελητηρίου Ελλάδας. 

3. Το Διοικητικό Συμβούλιο οφείλει να συγκαλεί τη Γε¬ 
νική Συνέλευση ύστερα από αίτηση των ελεγκτών μέσα σε 
δέκα ημέρες από την επίδοση της αίτησης στον Πρόεδρό 
του και να ορίζει ως αντικείμενο της ημερήσιας διάταξης 
το περιεχόμενο της αίτησης. 

Άρθρο 19ο 

Διαδικασία πρόσκλησης της Γ ενικής Συνέλευσης 

1. Η Γενική Συνέλευση συγκαλείται είτε σε τακτική είτε 
σε έκτακτη συνεδρίαση από το Διοικητικό Συμβούλιο της 
Εταιρείας. 


2. Η Γενική Συνέλευση με εξαίρεση τις επαναληπτικές 
συνελεύσεις και τις συνελεύσεις που εξομειώνονιαι με 
αυτές, καλείται 20 τουλάχιστον ημέρες πριν από την ορι¬ 
ζόμενη για τη συνεδρίαση ημέρα στις οποίες υπολογίζο¬ 
νται και οι εξαιρετέες ημέρες. 

Η ημέρα γνωστοποίησης της πρόσκλησης για Γενική 
Συνέλευση και η ημέρα της συνέλευσης δεν υπολογίζο¬ 
νται. 

Η σχετική πρόσκληση περιλαμβάνει τον τόπο, την 
ημέρα και ώρα της συνέλευσης καθώς και τα θέματα της 
ημερήσιας διάταξης με σαφήνεια. 

3. Η Ιδια πρόσκληση δημοσιεύεται απαραίτητα σε μία 
πρωινή και μία απογευματινή εφημερίδα. Η παράλειψη 
δημοσίευσης στις εφημερίδες δεν συνεπάγεται ακυρό¬ 
τητα της Γ ενικής Συνέλευσης, 

Άρθρο 20ο 

Προεδρείο Γενικής Συνέλευσης 

Ο Πρόεδρος του Διοικητικού Συμβουλίου της Εταιρείας 
προεδρεύει της Γενικής Συνέλευσης ή εφόσον κωλύεται 
αυτός, ο αναπληρωτής του ή αν και αυτός κωλύεται ο με¬ 
γαλύτερος στην ηλικία των παρισταμένων Συμβούλων. 
Χρέη Γραμματέα εκτελεί ο νεότερος των παρισταμένων 
συμβούλων. 

Άρθρο 21ο 

Ημερήσια Διάταξη - Πρακτικά. 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα της ημερήσιας διάταξης. 

Η ημερήσια διάταξη καταρτίζεται από το Διοικητικό 
Συμβούλιο, περιλαμβάνει δε τις προτάσεις του, τις προτά¬ 
σεις του Οικονομικού Επιμελητηρίου Ελλάδας και των 
Ελεγκτών. π 

Συζητήσεις εκτός απά τα θέματα της ημερήσιας διάτα¬ 
ξης επιτρέπονται με συναίνεση της Γενικής Συνέλευσης. 

2. Περιλήψεις των συζητήσεων στις Συνελεύσεις, κα¬ 
θώς και οι αποφάσεις που λαμβάνονται καταχωρούνται σε 
ειδικό βιβλίο και υπογράφονται από τον Πρόεδρο της Γενι¬ 
κής Συνέλευσης και τον Γραμματέα. 

3. Αντίγραφα και αποσπάσματα πρακτικών επικυρώνο¬ 
νται από τον Πρόεδρο του Διοικητικού Συμβουλίου της 
Εταιρείας ή το Διευθύνοντα Σύμβουλο. 

Άρθρο 22ο 

Απαλλαγή των Μελών του Διοικητικού Συμβουλίου 

Μετά την έγκριση του Ισολογισμού, η Γ ενική Συνέλευση 
αποφαΐνεται με ειδική απόφαση για την απαλλαγή ή όχι 
των μελών του Διοικητικού Συμβουλίου και των Ελεγκτών 
από κάθε ευθύνη αποζημίωσης. Η απαλλαγή είναι ανί¬ 
σχυρη στις περιπτώσεις του άρθρου 22α του Κ.Ν. 2190/ 
1920, όπως αυτός ισχύει. 

ΚΕΦΑΛΑΙΟ Ε' 

ΕΛΕΓΚΤΕΣ - ΕΠΟΠΤΕΙΑ ΤΗΣ ΕΤΑΙΡΕΙΑΣ 

Άρθρο 23ο 
Τακτικός Ελεγχος 

1 Ο Τακτικός έλεγχος της οικονομικής διαχείρισης και 
του Ισολογισμού της Εταιρείας ασκείται από δύο (2) ελε¬ 
γκτές που ορίζονται με τους αναπληρωτές τους από μέλη 
του Σώματος Ορκωτών Εκτιμητών από την προηγούμενη 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


747 


τακτική Γενική Συνέλευση. 

2. Η αμοιβή των Ελεγκτών ορίζεται στην απόφαση της 
Γενικής Συνέλευσης που τους ορίζει. 

3. Μέσα σε 5 ημέρες από τη συνεδρίαση της Γενικής 
Συνέλευσης που τους όρισε, πρέπει να τους ανακοινωθεί 
από την εταιρεία ο διορισμός τους. Εφόσον οι Ελεγκτές 
μέσα στις επόμενες 5 ημέρες δεν αποποιηθούν το διορι¬ 
σμό τους, θεωρείται ότι τον έχουν αποδεχθεί και ευθύνο- 
νται σύμφωνα με το άρθρο 37 του Κ.Ν. 2190/1920 όπως 
αυτός ισχύει. 

Αρθρο 24ο 

Εποπτεΐα της Εταιρείας 

1. Η Εταιρεία υπάγεται στην εποπτεία και τον έλεγχο 
του Κράτους που ασκείται από τον Υπουργό Εθνικής Οι¬ 
κονομίας. 

2. Η Εταιρεία, δια του Προέδρου του Διοικητικού Συμ¬ 
βουλίου, υποβάλλει στην Κεντρική Διοίκηση του Οικονομι¬ 
κού Επιμελητηρίου εξαμηνιαίες εκθέσεις σχετικά με την 
λειτουργία και τη δραστηριότητα της Εταιρείας και παρέ¬ 
χει στην Κεντρική Διοίκηση χωρίς καθυστέρηση κάθε έγ¬ 
γραφο που ζητά. 

ΚΕΦΑΛΑΙΟ ΣΤ' 

ΙΣΟΛΟΓΙΣΜΟΣ - ΔΙΑΝΟΜΗ ΚΕΡΔΩΝ 
Άρθρο 25ο 

Εταιρική χρήση - Ισολογισμός 

1. Η Εταιρική χρήση είναι διάρκειας δώδεκα (12) μηνών. 
Αρχίζει την 1η Ιανουάριου και λήγει την 31η Δεκεμβρίου 
κάθε έτους. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τον ετήσιο ισολο¬ 
γισμό σύμφωνα με τις ισχύουσες διατάξεις. Ο ισολογισμός 
υποβάλλεται για έγκριση στην τακτική Γ ενική Συνέλευση 
και συνοδεύεται από επεξηγηματική έκθεση του Διοικη¬ 
τικό Συμβουλίου, στην οποία αναφέρονται αναλυτικά όλα 
τα στοιχεία ενεργητικού και παθητικού, καθώς και τα στοι¬ 
χεία του λογαριασμού αποτελεσμάτων χρήσης. 

Ο Ισολογισμός συνοδεύεται και από την έκθεση των 
ελεγκτών. 

Τον Ιούλιο κάθε έτους συντάσσεται έκθεση σχετικά με 
την πρόοδο των εργασιών της Εταιρείας κατά το διαρρεύ- 
σαν πρώτο εξάμηνο του έτους, αντίγραφο της οποίας 
υποβάλλεται στην Κεντρική Διοίκηση του Οικονομικού 
Επιμελητηρίου της Ελλάδας. 

3. Ο ισολογισμός και το πιστοποιητικό των Ελεγκτών 
δημοσιεύονται είκοσι ημέρες τουλάχιστον πριν από την 
συνεδρίαση της Γενικής Συνέλευσης σε μία κατά την 
κρίση του Διοικητικού Συμβουλίου ημερήσια πολιτική εφη¬ 
μερίδα που κυκλοφορεί σ' όλη τη χώρα και σε μία ημερή¬ 
σια ή εβδομαδιαία οικονομική εφημερίδα, σύμφωνα με την 
παράγραφο 2 του άρθρου του Κ.Ν. 2190/1920 όπως τρο¬ 
ποποιήθηκε με το Ν. 1044/1980. 

4. Μέσα σε είκοσι ημέρες από την έγκριση του ισολογι¬ 
σμού από την τακτική Γενική Συνέλευση υποβάλλεται 
στην Κεντρική Διοίκηση αντίγραφο του εγκριθέντος ισο¬ 
λογισμού. 

5. Για να ληφθεί από την Γενική Συνέλευη έγκυρα από¬ 
φαση για τον εγκεκριμένο ισολογισμό από το Διοικητικό 
Συμβούλιο, πρέπει προηγουμένως να έχει αυτός ειδικά 


θεωρηθεί: 

α) Από τον Διευθύνοντα Σύμβουλο και 
β) Από τον Προϊστάμενο του Λογιστηρίου της Εται¬ 
ρείας. 

Τα παραπάνω πρόσωπα υποχρεούνται να εκθέτουν στη 
Γενική Συνέλευση εγγράφως τις αντιρρήσεις τους, αν δια¬ 
φωνούν σχετικά με τον τρόπο κατάρτισης του ισολογι¬ 
σμού. 

Άρθρο 26ο 

Πόροι Εταιρείας - Καθαρά Έσοδα και Διάθεσή τους 

1. Πόροι της Εταιρείας είναι: 

α) Οι δωρεές, κληρονομιές και κληροδοσίες προς τις 
ίδια την εταιρεία. 

β) Οι τόκοι από την κατάθεση του Μετοχικού Κεφα¬ 
λαίου της Εταιρείας και από το έσοδά της. 

2. Καθαρά κέρδη της Εταιρείας είναι αυτά που προκύ¬ 
πτουν αφού αφαιρεθούν από τα ακαθάριστα έσοδα όλα τα 
έξοδα, οι ζημίες, οι αποσβέσεις και κάθε άλλο βάρος. Από 
τα καθαρά κέρδη ποσοστό δέκα τοις εκατό (10%) αφαι- 
ρείται για το σχηματισμό τακτικού αποθεματικού. 

Η κράτηση αυτή παύει να είναι υποχρεωτική όταν το 
αποθεματικό καλύπτει ποσό ίσο με το ένα τρίτο (1/3) του 
μετοχικού κεφαλαίου. Αν όμως αυτό μειωθεί γιαοποιοδή- 
ποτε λόγο, η κράτηση επαναλαμβάνεται μέχρι το ίδιο όριο. 
Το υπόλοιπο των καθαρών κερδών διατίθεται με απόφαση 
της Γ ενικής Συνέλευσης. 

ΚΕΦΑΛΑΙΟ τ 
ΤΕΛΙΚΕΣ ΔΙΑΤΑΞΕΙΣ 

Άρθρο 27ο 
Κάλυψη Κεφαλαίου 

Το κεφάλαιο της Εταιρείας, που ανέρχεται, σύμφωνα με 
το άρθρο 5 παράγ. 1 του παρόντος, σε 10.000.000 δρχ. 
αναλαμβάνεται και καταβάλλεται ολόκληρο από το Οικο¬ 
νομικό Επιμελητήριο της Ελλάδας. 

Άρθρο 28ο 
Δάνεια 

Το Οικονομικό Επιμελητήριο της Ελλάδας μπορεί να χο¬ 
ρηγεί δάνεια στην Εταιρεία. 

Άρθρο 29ο 

Πρώτο Διοικητικό Συμβούλιο 

1. Τα μέλη του πρώτου Διοικητικού Συμβουλίου ορίζο¬ 
νται με απόφαση της Κεντρικής Διοίκησης του Ο.Ε.Ε. 
εντός δύο (2) μηνών από τη δημοσίευση της αποφάσεως 
αυτής. 

2. Η θητεία του πρώτου Διοικητικού Συμβουλίου λήγει 
την 31.12.1996. 

Το Διοικητικό Συμβούλιο υποχρεούται πριν από τη λήξη 
της θητείας του να ουγκαλέσει Γ ενική Συνέλευση για την 
εκλογή του πρώτου οριστικού Διοικητικού Συμβουλίου με 
τριετή θητεία. 

Αρθρο 30ο 

Πρώτη Εταιρική Χρήση - Ελεγκτές 

Η πρώτη Εταιρική χρήση αρχίζει από τη δημοσίευση του 
παρόντος οτην Εφημερίδα της Κυβερνήσεως και λήγει 

την 31.12.1996. 

Ως ελεγκτές της πρώτης χρήσης διορίζονται με από¬ 
φαση του Διοικητικού Συμβουλίου δύο (2) ορκωτοί εκτιμη¬ 
τές, από πίνακα που καταρτίζεται από το Δ.Σ. του Σώμα¬ 
τος Ορκωτών Εκτιμητών μετά από αίτηση της Εταιρείας, 

Αρθρο 31ο 

Η ισχύς της απόφασης αυτής αρχίζει με τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1995 


ΚΕΦΑΛΑΙΟ ΠΡΩΤΟ 
Σύσταση - Επωνυμία - Έδρα 
Διάρκεια - Σκοπός 

Άρθρο Ιο 

Σύσταση - Επωνυμία 

Ιδρύεται κατό τις διατάξεις του άρθρου 87 του Ν. 1343/ 
1991, Ανώνυμη Εταιρεία μη κερδοσκοπικού χαρακτήρα 
με την επωνυμία «ΙΝΣΤΙΤΟΥΤΟ ΕΚΠΑΙΔΕΥΣΗΣ ΚΑΙ ΕΠΙ¬ 
ΜΟΡΦΩΣΗΣ ΜΕΛΩΝ ΤΕΧΝΙΚΟΥ ΕΠΙΜΕΛΗΤΗΡΙΟΥ ΕΛ¬ 
ΛΑΔΑΣ» Α.Ε. (Ι.Ε.Κ,Ε.Μ. Τ.Ε.Ε. Α.Ε.). Η κατά το ως άνω 
άρθρο εποπτεϊα ασκείται απά τον Υπουργό ΠΕ.ΧΩ.Δ.Ε. Η 
Εταιρεία αποτελεί Ν.Π.Ι.Δ. και εποπτεύεται από τον 
Υπουργό ΠΕ.ΧΩ.Δ.Ε. εκπρόσωπος του οποίου παρίσταται 
στις Γενικές Συνελεύσεις. 


01 ΥΠΟΥΡΓΟΙ 


ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ 

ΙΩΑΝΝΗΣ ΠΟΤΤΑΚΗΣ 


ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ 

ΙΩΑΝΝΗΣ ΣΚΟΥΛΑΡΙΚΗΣ 


- *- 

Αριθ Δ16ν/06ΓΜ1/Γ (2) 

Παροχή άδειας σύστασης και έγκριση του Καταστατικού 
της Ανώνυμης Εταιρείας με την επωνυμία «Ινστιτούτο 
Εκπαίδευσης & Επιμόρφωσης Μελών Τεχνικού Επιμε¬ 
λητηρίου Ελλάδας Α.Ε. (ΙΕΚΕΜ-ΤΕΕ-ΑΕ)». 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 


Εχοντας υπόψη: 

1. Τις διατάξεις του άρθρου 87 του Ν. 1943/91 «Εκσυγ¬ 
χρονισμός δημόσιας διοίκησης κ.λπ.» (ΦΕΚ 50 Α') και του 
Ν. 2190/1994 {ΦΕΚ Α' 28). 

2. Τις διατάξεις του Ν. 2190/1920, όπως ισχύουν. 

3. Την από 3.2.95 αίτηση της υπό ίδρυση Ανώνυμης 
Εταιρείας. 

4. Τ ην αριθμ ΥΓΙ 123/15.7.94 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Περιβάλλοντος, Χωροταξίας κοι Δημοσίων Έρ¬ 
γων Κωνσταντίνου Γείτονα» (ΦΕΚ 550 Β>, αποφασί¬ 
ζουμε: 

Παρέχουμε άδεια συοτάσεως της Ανώνυμης Εται¬ 
ρείας με τπν επωνυμία «ΙΝΣΤΙΤΟΥΤΟ ΕΚΠΑΙΔΕΥΣΗΣ & 
ΕΠΙΜΟΡΦΩΣΗΣ ΜΕΛΩΝ ΤΕΧΝΙΚΟΥ ΕΠΙΜΕΛΗΤΗΡΙΟΥ 
ΕΛΛΑΔΑΣ Α.Ε. (Ι.Ε.Κ,Ε.Μ ΤΕΕ Α.Ε.)». 

Σ Γ γκριναυμε το κατασιατικό της Εταιρείας, όπως αυτό 
κατα,τ;;σ6η:ε με την αριθμ. 13816/95 Πράξη του Συμβο¬ 
λαιογράφου Αθηνών 

3 ο απόφαση οπτή με το κείμενο του εγκρινόμενου Κα- 
’-σστατικού σε ενιαίο κείμενο να. δημοσιευθεί στην Εφη¬ 
μερίδα της .ίυβερνπσεως. 


Αθήνα, 3 Φεβρουάριου 1995 


Ο ΑΝΑΠΛΗΡΟΤΗΪ ΥΓΟΥΡΌΐ 

Κ. ΓΕΙΤΟΝΑ}: 


Άρθρο 2θ 
Έδρα 

Έδρα της Εταιρείας ορίζεται ο Δήμος της Αθήνας. Για 
την έναρξη της λειτουργίας της Εταιρείας η πρώτη της 
Έδρα ορίζεται Κ. Σερβίας 4 Αθήνα. Μεταβολή της πρώτης 
έδρας θα γίνεται με τροποποίηση του καταστατικού της 
δημοσιευόμενη κατά τον νόμο μετά από απόφαση της Γ.Σ. 
Το Δ.Σ. της Εταιρείας μπορεί να ιδρύει και να καταργεί πα¬ 
ραρτήματα της Εταιρέίας σε άλλες πόλεις της Ελλάδας ή 
του εξωτερικού και να καθορίζει Κανονισμούς λειτουργίας 
των παραρτημάτων αυτών. 

Αρθρο 3ο 

Σκοπός - Δραστηριότητα 

Σκοπός του είναι: 

Η υλοποίηση της συνεχιζόμενης εκπαίδευσης (Ενημέ¬ 
ρωσης, Επιμόρφωσης, Κατάρτισης, Εξειδίκευσης) των 
μελών του ΤΕΕ. 

Τα Προγράμματα Υλοποίησης Συνεχιζόμενης Εκπαί¬ 
δευσης μπορούν, να παρακολουθούν τεχνικοί άλλων βαθ¬ 
μιδών και επιστήμονες άλλων ειδικοτήτων καθώς και αλ¬ 
λοδαποί μηχανικοί, μη μέλη του ΤΕΕ, και αλλοδαποί τεχνι¬ 
κοί και επιστήμονες άλλων ειδικοτήτων απ' αυτών του μη¬ 
χανικού. 

Η κάθε είδους υποστήριξη δραστηριοτήτων στο Τομέα 
της Συνεχιζόμενης Εκπαίδευσης, που αποβλέπει στην 
ενίσχυση και διερεύνηση των επιστημονικών γνώσεων των 
παραπάνω ομάδων, ατόμων, ώστε να ανταποκρίνονται 
στις ανάγκες της παραγωγής, της οικονομίας και στην δυ¬ 
ναμική εξέλιξη της αγοράς εργασίας. 

Η παροχή των απαραίτητων επιστημονικών και άλλων 
γνώσεων που απαιτούνται για να υλοποιηθεί η ελεύθερη 
εγκατάσταση των μηχανικών, αρχιτεκτόνων, τεχνικών και 
άλλων επιστημόνων ειδικότητας μη μηχανικού, όπως αυτή 
προβλέπεται από τις κατευθυντήριες οδηγίες της Ε.Ο.Κ. 
και ειδικότερα από τις σχετικές διατάξεις των δοκιμασιών 
προσαρμογής ή όπως απαιτείται απά τις υποχρεώσεις και 
ανάγκες ολοκλήρωσης της απαιτουμένης επαγγελματικής 
εκπαίδευσης. 

Κατά την επιδίωξη κσι για την επίτευξη του σκοπού του 
ο φορέας: 

Διενεργεί έρευνες και εκπονεί μελέτες για την έγκαιρη 
καταγραφή των υφισταμένων επιμορφωτικών αναγκών, 
για λογαριασμό του ή για λογαριασμό τρίτων, στην Ελλάδα 
ή το Εξωτερικό ή σε συνεργασία με άλλους φορείς της χώ- 

ρας ή της Αλλοδαπής (Ελληνικά ή Διεθνή Ιδρεύματα και 
ΑΕΙ, Οργανισμούς, Επιχειρήσεις κ.λπ.) του Δημοσίου ή 
του Ιδιωτικού τομέα και ιδιαίτερα με τις Ευρωπαϊκές Κοι¬ 
νότητες, Σχεδιάζει, προγραμματίζει, οργανώνει, υλοποιεί, 
ελέγχει και αξιολογεί αυτοδύναμα ή σε συνεργασία με άλ¬ 
λους φορείς, προγράμματα Συνεχιζόμενης Εκπαίδευσης. 

Συγκεντρώνει εκπαιδευτικό υλικό, σχεδιάζει και παρά¬ 
γει ή επιβλέπει την παραγωγή εκπαιδευτικού υλικού (εκ¬ 
παιδευτικών προγραμμάτων και βοηθημάτων εκπαιδευ¬ 
μένων και εκπαιδευτών, βιβλίων, λογισμικού Η/Υ, ταινιών, 
βίντεο κ.λπ.). 

Μπορεί να παρέχει επιμορφωτικές υπηρεσίες (έρευνα 
αναγκών, σχεδίασμά, προγραμματισμό οργάνωση, υλο¬ 
ποίηση, έλεγχο και αξιολόγηση εκπαιδευτικών προγραμ¬ 
μάτων), σχετικές πληροφορίες (εκπαιδευτικό υλικό κ.λπ.) 
κάθε είδους συμβουλές ή ενημέρωση. 

Σχεδιάζει και εγκαθιδρύει μηχανισμούς μετάδοσης επι¬ 
στημονικών πληροφοριών και γνώσεων. 

Επιδιώκει την συνεργασία σε θέματα Σ.Ε. με άλλους 
φορείς στην Ελλάδα ή το Εξωτερικό (Α.Ε.Ι., Ερευνητικά 
Κέντρα, Δημόσια Διοίκηση, Οργανισμούς, Επιχειρήσεις, 
Βιομηχανία) και ιδιαίτερα με τις Ευρωπαϊκές Κοινότητες, 
και αναλαμβάνει τον συντονισμό κοινών δραστηριοτήτων. 

Οργανώνει βιβλιοθήκη και χρησιμοποιεί την πληροφο¬ 
ρική και οπτικοακουστικά μέσα. 

Πραγματοποιεί εκδόσεις για την μετάδοση των επιστη¬ 
μονικών πληροφοριών και γνώσεων ή για ενημέρωση. 

Χορηγεί τα ανάλογα πιστοποιητικά παρακολούθησης 
επιμορφωτικών προγραμμάτων. 

Προβαίνει σε κάθε άλλη ενέργεια αναγκαία για την επί¬ 
τευξη του σκοπού του. 

Η Εταιρεία παρέχει εκπαιδευτική και επιμορφωτική κα¬ 
τάρτιση με διαφορετική κρίση και περιεχόμενο από την 
εκπαίδευση που παρέχουν τα κάθε μορφής ιδρύματα ανώ- 
τερης ή ανώτατης εκπαίδευσης, είτε προπτυχιακή είτε 
μεταπτυχιακή, χωρίς να χορηγεί οποιοδήποτε τίτλο. 

Αρθρο 4ο 
Διάρκεια 

Η διάρκεια της Εταιρείας ορίζεται πενήντα χρόνια και 
αρχίζει από την σύστασή της. 

ΚΕΦΑΛΑΙΟ ΔΕΥΤΕΡΟ 
Μετοχικό Κεφάλαιο - Μέτοχοι - Μετοχές 
Άρθρο 5ο 

Μετοχικό Κεφάλαιο - Μέτοχοι - Μετοχές 

Μετοχικό Κεφάλαιο της Εταιρείας ορίζεται στο ποσό 
των εκατό εκατομμυρίων δραχμών το οποίο σύμφωνα με 
τον Ν. 1943/91 αποτελεί μία και μόνη μετοχή ονομαστική, 
αδιαίρετη, αμεταβίβαστη και ανήκει στο ΤΕΕ εξ ολοκλή¬ 
ρου. 

Το ποσό του κεφαλαίου θα καταβληθεί από το ΤΕΕ, σε 
ποσοστό 40% κατά την ίδρυση και το υπόλοιπο εξ ημι- 
σείας μετά εξάμηνον και έτος από της δημοσιεύσεως της 
ιδρύσεως του φορέα στην Εφημερίδα της Κυβερνήσεως 
(Τεύχος Α.Ε. και ΕΠΕ). Για την καταβολή προηγείται από¬ 
φαση της Γ.Σ. 


ΚΕΦΑΛΑΙΟ ΤΡΙΤΟ 
Γ ενική Συνέλευση 
Άρθρο 6ο 
Γ ενική Συνέλευση 

Γ ενική Συνέλευση αποτελείταιαπό τα μέλη της Δ.Ε. του 
ΤΕΕ, μη επιτρεπομένης της αντιπροσώπευσης ενός μέ¬ 
λους από άλλο. 

Η πρώτη Γ.Σ. θα συνέλθει μετά εξάμηνον από της ίδρυ¬ 
σης δια την έγκρισιν της καταβολής του 30% του Μετοχι¬ 
κού Κεφαλαίου. 

Η δεύτερη Γ.Σ. θα συνέλθει για να εγκρίνει την κατα¬ 
βολή του δεύτερου 30% του Μετοχικού Κεφαλαίου του 
άρθρου 5. 

Η πρώτη Γ.Σ. για έγκριση του ισολογισμού της Εταιρείας 
θα γίνει εντός εξαμήνου απδ του τέλους του επόμενου 
έτους από αυτό στο οποίο δημοσιεύεται, στο Τ.Α.Ε. ΕΠΕ, 
η ίδρυση της Εταιρείας. 

Η Γενική Συνέλευση είναι το ανώτατο όργανο της Εται¬ 
ρείας και έχει δικαίωμα να αποφασίζει για οποιαδήποτε 
αφορά την Εταιρεία. Ειδικότερα η Γενική Συνέλευση 
εγκρίνει την πολιτική της Εταιρείας όπως προτείνεται από 
το Διοικητικό Συμβούλιο, εποπτεύει την λειτουργία της κα· 
ελέγχει τις πράξεις του Διοικητικού Συμβουλίου. 

Η Γ ενική Συνέλευση είναι η μόνη αρμοδία για να αποφα¬ 
σίζει για τα εξής θέματα; 

1) Εκλογή των μελών του Διοικητικού Συμβουλίου. 

2) Έγκριση του ισολογισμού της Εταιρείας. 

3) Διάθεση των τυχόν πλεονασμάτων της Εταιρείας. 

4) Εκλογή ελεγκτών και εκκαθαριστών κατά την νομο¬ 
θεσία περί Ανωνύμων Εταιρειών. 

5) Απαλλαγή των μελών του Διοικητικού Συμβουλίου και 
των ελεγκτών από κάθε ευθύνη και αποζημίωση. 

6) Αύξηση ή μείωση του μετοχικού κεφαλαίου. 

7) Έκδοση ομολογιακών δανείων. 

8) Έγκριση της έκθεσης πεπραγμένων. 

9) Έγκριση του εσωτερικού κανονισμού οργάνωσης και 
λειτουργίας της Εταιρείας. 

10) Παράταση της διάρκειας, συγχώνευση ή διάλυση 
της Εταιρείας. 

11) Τροποποίηση του Καταστατικού. 

ΚΕΦΑΛΑΙΟ ΤΕΤΑΡΤΟ 

Διοικητικό Συμβούλιο - Επιστημονική Επιτροπή 
Άρθρο 7ο 

Σύνθεση και Αρμοδιότητες Διοικητικού Συμβουλίου 

Η Εταιρεία διοικείταιαπό Διοικητικό Συμβούλιο το οποίο 
εκλέγεται από τη Γ ενική Συνέλευση και ο αριθμός των με¬ 
λών του, μπορεί να ανέρχεται μέχρι έντεκα. Το Δ.Σ. συ¬ 
νέρχεται οε σώμα και εκλέγει Πρόεδρο και 2 Αντιπροέ¬ 
δρους. Η θητεία του Δ.Σ. είναι τριετής. 

Κανένα μέλος του Δ.Σ. δεν επιτρέπεται να εκπροσωπή¬ 
σει ένα άλλο. 

Το Δ.Σ. είναι αρμόδιο να αποφασίζει για κάθε πράξη που 
αφορά την διοίκηση της Εταιρείας, την διαχείριση της πε¬ 
ριουσίας της και την επιδίωξη του σκοπού της, γενικά δε 
να αποφασίζει για κάθε ζήτημα που αφορά την Εταιρεία, 
εκτός από εκείνα που κατά τον Νόμο ή το παρόν Καταστα¬ 
τικό είναι αποκλειστικά αρμόδια ή Γ.Σ. 

Ενδεικτικά, όχι όμως περιοριστικά το Δ.Σ. 

1) Διορίζει, προάγει και απολύει το προσωπικό της Εται¬ 
ρείας (επιστημονικό, διοικητικό, βοηθητικό) και καθορίζει 
τις αποδοχές του εφόσον δεν πρόκειται για μέλη του Δ.Σ, 
οπότε απαιτείται έγκριση της Γενικής Συνέλευσης. 

2) ΕισηγεΙται την ίδρυση και κατάργηση Παραρτημά¬ 
των. 

3) Καθορίζει την οργανωτική δομή της Εταιρείας. 

4) Προσδιορίζει τη δαπάνη και τους όρους για την πα¬ 
ροχή υπηρεσιών της Εταιρείας. 

5) Συγκαλεί την Γενική Συνέλευση και καθορίζει την 
ημερήσια διάταξη. 

6) Συντάσσει και υποβάλλει προς έγκριση στην Γ.Σ. τον 
ετήσιο ισολογισμό της Εταιρείας την έκθεση πεπραγμέ¬ 
νων αυτού και την έκθεση των ελεγκτών επί του ισολογι¬ 
σμού. 

7) Εκλέγει Πρόεδρο και Αντιπρόεδρο της Εταιρείας και 
ορίζει συγκεκριμένα καθήκοντα σε μέλη του Δ.Σ. 

8) Καταρτίζει κανονισμούς εσωτερικής λειτουργίας, 
προσωπικού κ.λπ. της Εταιρείας. 

9) Συγκαλεί έκτακτες Γ ενικές Συνελεύσεις. 

10) Υποδεικνύει τα μέλη της Επιστημονικής Επιτροπής 
και αποφασίζει επί των εισηγήσεών της. 

11) Αποφασίζει για τα έσοδα και έξοδα και γενικά τις 
πληρωμές της Εταιρείας. 

12) Προτείνει στη Γ.Σ. τροποποιήσεις του καταστατι¬ 
κού. 

13) Το Δ.Σ. μπορεί να αναθέτει την άσκηση ορισμένων 
αρμοδιοτήτων του στον Πρόεδρό του ή και σε άλλα από τα 
μέλη του ή το Γ εν. Διευθυντή και άλλους υπαλλήλους της 
Εταιρείας ή σε τρίτους, καθορίζοντας κάθε φορά με την 
σχετική απόφασή του την έκταση, τη διάρκεια και τις λοι¬ 
πές προϋποθέσεις άσκησης των εξουσιοδοτήσεων που 
τους παρέχει. 

Ο Πρόεδρος του Δ.Σ. συγκαλεί και προεδρεύει στις συ¬ 
νεδριάσεις του Δ.Σ. εκπροσωπεί την Εταιρεία στα Δικα¬ 
στήρια και σε κάθε άλλη αρχή, υπογράφει τις επιταγές 
μαζί με άλλο ένα εξουσιοδοτημένο μέλος ή τον Γενικό 
Διευθυντή της Εταιρείας και δίνει εντολές για την διακί¬ 
νηση των τραπεζικών λογαριασμών, πάντα μαζί με το 
έτερο εξουσιοδοτημένο μέλος του Δ.Σ. ή τον Γ. Διευθυ¬ 
ντή. 

Υπογράφει τα επικυρωμένα πρακτικά, ασκεί κάθε άλλη 
αρμοδιότητα που ορίζει ο Νόμος ή για την οποία του δίδε¬ 
ται εξουσιοδότηση του Δ.Σ. 

Τον Πρόεδρο απάντα ή κωλυόμενο αντικαθιστά ο Α' 
Αντιπρόεδρος και αυτόν ο Β' Αντιπρόεδρος. 

Στον Πρόεδρο ή στους Αντιπροέδρους θα ανατεθούν 
και καθήκοντα Δ/νοντος Συμβούλου. Με την απόφαση 
του Δ.Σ. προσδιορίζονται επακριβώς αυτά τα καθήκοντα. 

Εντός του πρώτου διμήνου από της συστάσεως της 
Ανωνύμου Εταιρείας ή από πόσης αυξήσεως του εταιρικού 
κεφαλαίου, το Διοικητικό Συμβούλιο υποχρεούται να συ- 
νέλθει σε ειδική συνεδρίαση και πιστοποιήσει αν καταβλη¬ 
θεί ή μη το ποσοστό του εταιρικού κεφαλαίου που προ- 
βλέπεται στο άρθρο 5 του παρόντος. 

Εντός της αυτής προθεσμίας ο Πρόεδρος του Διοικητι¬ 
κού Συμβουλίου υποχρεούται να υποβάλει στο Υπουργείο 
ΠΕ.ΧΩ.Δ.Ε. αντίγραφο του συνταχθησομένου σχετικού 
πρακτικού της ως άνω συνεδριάσεως του Διοικητικού 
Συμβουλίου. 

Το Δ.Σ. δύναται να ορίζει έμμισθο Γεν. Διευθυντή ή επί 
θητεία ή επί αναθέσει έργου. Ο Γεν. Δ/ντής προΓσταται 


των υπηρεσιών της Εταιρείας, συμμετέχει στις συνεδριά¬ 
σεις του Δ.Σ. άνευ ψήφου και δύναται να συνυπογράφει 
επιταγές και διακίνηση λογαριασμών Τραπεζών. Τα καθή¬ 
κοντα και οι διαδικασίες με τις οποίες ασκεί διοίκηση ο 
Γεν. Δ/ντής καθορίζονται με απόφαση του Δ.Σ. 

Άρθρο θο 

Επιστημονική Επιτροπή 

Τον μακροπρόθεσμο προγραμματισμό και τις επιστημο¬ 
νικές κατευθύνσεις του Φορέα θα διερευνά και θα ειση- 
γείται σχετικά προς το Δ.Σ. η ΕΠΙΣΤΗΜΟΝΙΚΗ ΕΠΙΤΡΟΠΗ 
(ή Επιστημονικό Συμβούλιο). Ο αριθμός των μελών της 
Ε.Ε. δεν μπορεί να υπερβαίνει τα επτά μέλη, ο διορισμός 
τους γίνεται από τη Γεν. Συνέλευση των Μετόχων. Η Ε.Ε. 
διερευνά προς κάθε κατεύθυνση στην Ελλάδα και το Εξω¬ 
τερικό για την υλοποίηση της εισήγησής της (Εθνική Οικο¬ 
νομία, ΑΕΙ, Οργανισμούς, Επιστημονικά και Ερευνητικά 
Ιδρύματα και Κέντρα Φορείς Εργαζομένων και Εργοδο¬ 
τών, Βιομηχανία, Μελετητικοί Φορείς, Κατασκευαστικοί 
φορείς κ.λπ.). 

Το Δ.Σ. της Εταιρειάς θα αποφασίζει επί της εισήγησης 
της Ε.Ε. και θα δίνει τις κατευθύνσεις υλοποίησης της επι¬ 
στημονικής δραστηριότητας του φορέα με βάση την εγκε¬ 
κριμένη εισήγηση της Ε.Ε. Η πρώτη Επιστημονική Επι¬ 
τροπή θα οριστεί κατά την πρώτη, μετά την ίδρυση, Γ,Σ. 
και θα έχει ισχύ μέχρι το πέρας της ισχύος του πρώτου Δ.Σ. 
Η Ε.Ε. αποτελεί γνωμοδοτικό όργανο και εισηγείται στο 
Δ.Σ. θέματα που αφορούν. 

1) Τον μακροπρόθεσμο προγραμματισμό και τις επιστη¬ 
μονικές κατευθύνσεις του φορέα. 

2) Το περιεχόμενο, το χρονοδιάγραμμα, τη διεξαγωγή 
και την αξιοποίηση των ερευνητικών προγραμμάτων και 
μελετών της Εταιρείας. 

3) Τις επιστημονικές δημοσιεύσεις της Εταιρείας. 

4) Την αξιολόγηση και την πορεία των επιμορφωτικών 
και ερευνητικών μελετητικών δραστηριοτήτων της. 

ΚΕΦΑΛΑΙΟ ΠΕΜΠΤΟ 

Ετήσιοι Λογαρισμοί - Κέρδη - Ζημιές 
Τακτικός Έλεγχος 

Άρθρο 9ο 
Εταιρική Χρήση 

1. Η Εταιρική χρήση είναι δωδεκάμηνη, αρχίζει την 
πρώτη (1) Ιανουαρίου και λήγει την τριακοοτήν πρώτη (31) 
Δεκεμβρίου κάθε χρόνου. 

2. Εξαιρετικά η πρώτη εταιρική χρήση αρχίζει από την 
νόμιμη ολοκλήρωση της σύστασης της Εταιρείας και θα 
λήξει στις τριάντα μία (31) Δεκεμβρίου του επόμενου 
έτους. 

Άρθρο 10ο 

Ετήσιοι λογαριασμοί 
(ετήσιες οικονομικές καταστάσεις) 
και δημοσιότητά τους 

1.1) Στο τέλος κάθε εταιρικής χρήσης το Διοικητικό 
Συμβούλιο καταρτίζει τους ετήσιους λογαριασμούς (ετή¬ 
σιες οικονομικές καταστάσεις) σύμφωνα με τον νόμο. 

1.2) Οι ετήσιες οικονομικές καταστάσεις πρέπει να εμ¬ 
φανίζουν με απόλυτη σαφήνεια την πραγματική εικόνα 
της περιουσιακής διάρθρωσης της χρηματοοικονομικής 

θέσης και των αποτελεσμάτων της χρήσης. 

1.3) Ειδικότερα το Διοικητικό Συμβούλιο έχει την υπο¬ 
χρέωση να συντάσσει σύμφωνα με το νόμο που ισχύει: 

α) τον ισολογισμό 

β) τον λογαριασμό «αποτελέσματα χρήσεως» 

γ) τον «πίνακα διαθέσεως αποτελεσμάτων» 

δ) το «προσάρτημα» σύμφωνα με το άρθρο 42α του Κ.Ν. 
2190/1920 όπως αυτό ισχύει. 

2. Γ ια να πάρει η Γ ενική Συνέλευση έγκυρη απόφαση 
πάνω στις ετήσιες οικονομικές καταστάσεις της Εταιρείας 
που έχουν εγκριθεί από τό Διοικητικό Συμβούλιο, αυτές 
πρέπει να έχουν ειδικά θεωρηθεί από: 

α) Τον Πρόεδρο ή άλλον εντεταλμένο σύμβουλο ή σε 
περίπτωση που δεν υπάρχει τέτοιος σύμβουλος, από ένα 
μέλος του Διοικητικού Συμβουλίου, που ορίζεται από 
αυτό. 

β) Τον υπεύθυνο για την Γ ενική Διεύθυνση της Εται¬ 
ρείας και 

γ) Τον υπεύθυνο για την Διεύθυνση του Λογιστηρίου. 

Όλοι αυτοί σε περίπτωση διαφωνίας από πλευράς νομι¬ 
μότητας του τρόπου κατάρτισης των οικονομικών κατα¬ 
στάσεων, οφείλουν να εκθέτουν με έγγραφο τις αντιρρή¬ 
σεις τους στην Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προς την τακτική Γενική Συνέλευση πρέπει να παρέχει 
σαφή και πραγματική εικόνα της εξέλιξης των εργασιών 
και της οικονομικής θέσης της Εταιρείας, πληροφορίες 
για την προβλεπόμενη πορεία της Εταιρείας και για τις 
δράστηριότητές της στον τομέα της έρευνας και ανάπτυ¬ 
ξης, καθώς και τα οριζόμενα στο εδάφιο β της παραγρά¬ 
φου 3 του άρθρου 43α του Κ.Ν. 2190/1920, όπως κάθε 
φορά ισχύει. Επίσης στην έκθεση αυτή πρέπει να αναφέ- 
ρεται και κάθε άλλο σημαντικό γεγονός που έχει συμβεί 
μέσα στο χρονικό διάστημα από τη λήξη της χρήσης μέχρι 
την ημέρα υποβολής της έκθεσης. 

4. Οι ετήσιες οικονομικές καταστάσεις, υποβάλλονται 
στις νόμιμες διατυπώσεις δημοσιότητάς τους με τη μορφή 
και το περιεχόμενο, με βάση το οποίο ο ελεγκτής ή οι ελε¬ 
γκτές της Εταιρείας έχουν συντάξει την έκθεση ελέγχου 
τους. Αν οι ελεγκτές έχουν παρατηρήσεις ή αρνούνται την 
έκφραση γνώμης, αυτό πρέπει να αναφέρεται και να αιτιο¬ 
λογείται στις δημοσιευόμενες οικονομικές καταστάσεις, 
εκτός αν αυτά προκύπτει από το δημοσιευόμενο σχετικό. 

5. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου και 
των ελεγκτών, υποβάλλονται από την Εταιρεία και στην 
αρμόδια εποπτεύουσα αρχή είκοσι (20) τουλάχιστον μέ¬ 
ρες πριν την Γενική Συνέλευση. 

Η Δημοσίευση γίνεται σύμφωνα με το άρθρο 43β του 
Κ.Ν. 2190/1920 όπωξ αυτό ισχύει. 

Αρθρο 11ο 
Τακτικός Ελεγχος 

1. Ο τακτικός έλεγχος της οικονομικής διαχείρισης και 
του ισολογισμού της Εταιρείας ασκούνται από του ισολογι¬ 
σμού της Εταιρείας ασκούνται από δύο ελεγκτές που 
εκλέγονται όπως και οι αναπληρωματικοί τους, από τον 
κατάλογο των μελών του Σώματος Ορκωτών Ελεγκτών. Οι 
ελεγκτές εκλέγονται από την τακτική Γενική Συνέλευση 
που προηγείται της προς έλεγχο χρήσης. 

2. Η αμοιβή των ελεγκτών εγκρίνεται με απόφαοη της 
Γ ενικής Συνέλευσης που τους εκλέγει. 


3. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης που τους όρισε η Εταιρεία ανακοινώνει 
στους ελεγκτές τον διορισμό τους. Εφόσον οι ελεγκτές 
δεν αποποιηθαύν το διορισμό αυτόν μέσα στις επόμενες 
πέντε ημέρες θεωρείται ότι τον έχουν αποδεχθεί και εφε¬ 
ξής ευθύνονται κατά το άρθρο 37 του Ν. 2190/1920. 

4. Οι ελεγκτές οφείλουν κατά τη διάρκεια της διαχειρι¬ 
στικής χρήσης να παρακολουθήσουν τη λογιστική και δια¬ 
χειριστική κατάσταση της Εταιρείας και να κάνουν τις ανα¬ 
γκαίες υποδείξεις προς το Διοικητικό Συμβούλιο. Μετά τη 
λήξη της χρήσης έχουν υποχρέωση να ελέγξουν τον ισο¬ 
λογισμό και το λογαριασμό των αποτελεσμάτων χρήσης 
και να υποβάλουν στην τακτική Γ ενική Συνέλευση έκθεση 
σχετική με το πόρισμα του ελέγχου τους, οφείλουν επίσης 
να παρίστανται στη Γενική Συνέλευση και να παρέχουν 
κάθε πληροφορία σχετική με τον έλεγχο που διενήργη- 
σαν. 

Προς εκπλήρωση των καθηκόντων τους οι ελεγκτές 
έχουν δικαίωμα, οποτεδήποτε κατά τη διάρκεια της χρή¬ 
σης να ελέγχουν οποιοδήποτε βιβλίο ή λογαριασμό της 
Εταιρείας. Έχουν επίσης δικαίωμα να αναφέρουν στην 
εποπτεύουσα Αρχή κάθε παράβαση διάταξης του Νόμου ή 
του Καταστατικού και επίσης να ζητούν τη σύγκληση 
έκτακτης Γενικής Συνέλευσης. 

"Αρθρο 12ο 

Εφόσον από τον ισολογισμό προκύπτει ότι η εταιρεία 
έχει πλεόνασμα, δεδομένου ότι δεν έχει κατά τον νόμο 
κερδοσκοπικό χαρακτήρα, τα ποσά των κερδών θα φέρο¬ 
νται σε σχηματισμό αποθεματικού και θα χρησιμοποιού¬ 
νται πάντα προς περαιτέρω ανάπτυξη των σκοπών της 
Εταιρείας, με απόφαση της Γενικής Συνέλευσης, μετά 
από προηγούμενη εισήγηση του Δ.Σ. 

ΚΕΦΑΛΑΙΟ ΕΚΤΟ 
Λύση της Εταιρείας - Εκκαθάριση 

Αρθρο 13ο 
Λύσης της Εταιρείας 

1. Η λύση της Εταιρείας επέρχεται στις περιπτώσεις 
που ορίζουν οι διατάξεις των άρθρων 47, 43 και 48α του 
Κ.Ν. 2190/1920 όπως ισχύουν. 

2. Σε περίπτωση που το σύνολο των ιδίων κεφαλαίων 
της Εταιρείας όπως προσδιορίζονται στο υπόδειγμα ισο¬ 
λογισμού που προβλέπεται από το άρθρο 42γ Κωδ. Ν. 
2190/1920, όπως ισχύει σήμερα, γίνει κατώτερο από το 
μισό (1/2) του μετοχικού κεφαλαίου, το Διοικητικό Συμ¬ 
βούλιο έχει την υποχρέωση να συγκαλέσει μέσα σε προ¬ 
θεσμία έξι (6) μηνών από τη λήψη της χρήσης, Γ ενική Συ¬ 
νέλευση, που θα πρέπει να αποφασίσει για την λύση της 
Εταιρείας ή για την υιοθέτηση άλλου μέτρου, πάντοτε 
μετά από αναφορά στην εποπτεύουσα Αρχή. 

"Αρθρο 14ο 

Εκκαθάριση της Εταιρείας 

1.1) Τη λύση της Εταιρείας με εξαίρεση την περίπτωση 
κήρυξης της σε πτώχευση, ακολουθεί η εκκαθάρισή της. 
Μέχρι το τέλος της εκκαθάρισης η Εταιρεία εξακολουθεί 
να υφίσταται, διατηρεί δε και την επωνυμία της στην οποία 
προστίθενται και οι λέξεις «υπό εκκαθάριση». Η εκκαθά¬ 
ριση διενέργειας από δϋρ (2) ή τρεις (3) εκκαθαριστές 
τους οποίους διορίζει η Γ.Σ. καθορίζοντας συγχρόνως και 
την αμοιβή τους. 

1.2) Στην περίπτωση λήξης της διάρκειας της Εταιρείας 
κατά το άρθρο 13.1.α του Καταστατικού το Διοικητικό 
Συμβούλιο εκτελεί χρέη εκκαθαριστή μέχρι να διορισθοϋν 
εκκαθαριστές από τη Γενική Συνέλευση. 

1. 3) Στην περίπτωση διάλυσης της Εταιρείας με από¬ 
φαση της Γενικής Συνέλευσης κατά το άρθρο 13.1, β. του 
Καταστατικού η Γενική Συνέλευση με την ίδια απόφαση 
ορίζει και τους εκκαθαριστές. 

1.4) Ο διορισμός των εκκαθαριστών συνεπάγεται αυτο¬ 
δίκαια την παύση της εξουσίας των μελών του Διοικητικού 
Συμβουλίου και των ελεγκτών. 

2. 1) Οι εκκαθαριστές που ορίζονται από τη Γ ενική Συ¬ 
νέλευση οφείλουν, μόλις αναλάβουν τα καθήκοντά τους, 
να κάνουν απογραφή της εταιρικής περιουσίας και να δη¬ 
μοσιεύσουν στον τύπο και στο τεύχος των Ανωνύμων Εται¬ 
ρειών και Εταιρειών Περιωρισμένης Ευθύνης της Εφημε¬ 
ρίδας της Κυβερνήσεως ισολογισμό, του οποίου αντίτυπο 
υποβάλλεται στη ΔΕ του ΙΕΕ και την εποπτεΰουσα Αρχή. 

2. 2) Επίσης οι εκκαθαριστές υποχρεούνται να δημο¬ 
σιεύουν κάθε χρόνο ισολογισμό σύμφωνα με το νόμο. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. 

4. Κατά την διάρκεια της εκκαθάρισης η Γενική Συνέ¬ 
λευση των μετόχων διατηρεί όλα τα δικαιώματά της. 

5. Οι ισολογισμοί της εκκαθάρισης εγκρίνονται από την 
Γ ενική Συνέλευση των μετόχων, που αποφασίζει και για 
την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στην Γ ενική Συνέλευση τα 
αποτελέσματα της εκκαθάρισης, με έκθεση των αιτιών 
που παρεμπόδισαν την αποπεράτωση της εκκαθάρισης. 

7. Η εταιρική περιουσία μετά την εκκαθάριση περιέρχε¬ 
ται στο ΤΕΕ. 

ΚΕΦΑΛΑΙΟ ΕΒΔΟΜΟ 
Γ ενικές και Μεταβατικές Διατάξεις 
Άρθρο 15ο 
Γ ενικές Διατάξεις 

1. Για όσα θέματα δε ρυθμίζονται από το Καταστατικό 
αυτό και την απόφαση που προβλέπεται από τις διατάξεις 
του άρθρου 87 παρ. 4τουΝ. 1943/1991 ισχύουν οι διατά¬ 
ξεις του Κ.Ν. 2190/1920 όπως ισχύει. 

2. Για την πρώτη εταιρική χρήση οι ελεγκτές θα εκλε¬ 
γούν από έκτακτη Γ.Σ. από κατάλογο με 6 τουλάχιστον ορ¬ 
κωτούς ελεγκτές που χορηγείται από το Εποπτικό Συμ¬ 
βούλιο του Σώματος, πέντε τουλάχιστον μέρες πριν από 
την Γ ενική Συνέλευση και μετά από αίτηση του Προέδρου 
του Δ.Σ. που υποβάλλεται στο Εποπτικό Συμβούλιο δύο 
μήνες από τη σύσταση της Εταιρείας. 

Άρθρο 16ο 
Μεταβατικές Διατάξεις 

1. Η σύνθεση του πρώτου Διοικητικού Συμβουλίου είναι 
οι εξής: 

2. Το πρώτο Διοικητικό Συμβούλιο της Εταιρείας αποτε- 
λείται από τους εξής: 

1. Λιάσκα Κωνσταντίνο του Ιωάννη, Πρόεδρο. 

2. Παπαβασιλείου Γεώργιο του Κοσμά, Α' Αντιπρόε¬ 
δρο. 

3. Δρέττα Νικόλαο του Χρήστου, Β' Αντιπρόεδρο. 

4. Αγορή Δημοσθένη του Παντελή, Μέλος. 

5. Αμπακούμκιν Βίκτωρα του Γεωργίου, Μέλος. 

6. Βαγγελάτου Ολυμπία του Χαραλάμπους, Μέλος. 

7. Δρακάκη Εμμανουήλ του Κωνσταντίνου, Μέλος. 


8. Σινάνη Χρήστο του Ερβέ, Μέλος. 

9. ίωακειμίδη Στέφανο του Ιωάννη, Μέλος. 

3. Το καταστατικό της Εταιρείας υπογράφεται για λογα¬ 
ριασμό του ΤΕΕ από τον Πρόεδρό του, Κωνσταντίνο Λιά¬ 
σκα του Ιωάννου, Πολιτικό Μηχανικό, κάτοικο Αθηνών, 
Σπευσϊππου 26. 

4. Οι δαπάνες για την σύσταση της Εταιρείας, που βα¬ 
ρύνουν αυτή, ανέρχονται στο συνολικό ποοό των είκοσι χι¬ 
λιάδων (20.000) δραχμών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΓΕΙΤΟΝΑΣ 
-♦- 

Αριθ. 24 7 (3) 

Σύσταση ίδιου Νομικού Προσώπου στην Κοινότητα Πεύ- 
κης Ν. Τρικάλων με την επωνυμία «Σχολική Επιτροπή 
Δημοτικού Σχολείου Κοινότητας Πεύκης». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατόξεις: α) την παραγρ. 8-15 του άρθρ. 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις (Α' 110) και (β) του άρθρ. 187 τουΔημ. 
και Κοιν. Κώδικα (Π.Δ. 323/89 τ.Α' 146). 

2. Τις διατάξεις των άρθρ. 11 του Ν. 2130/94 (ΦΕΚ 62/ 
Α/93) και άρθρ. 64 του Ν. 2218/94 (ΦΕΚ 90 Α794). 

3. Την αριθ. 50 απόφαση του Κοινοτικού Συμβουλίου 
Πεύκης του Νομού Τρικάλων για σύσταση Σχολικής Επι¬ 
τροπής, αποφασίζουμε; 

1. Συνιστούμε στην Κοινότητα Πεύκης του Νομού Τρι¬ 
κάλων ίδιο νομικό πρόσωπο με την επωνυμία «Σχολική 
Επιτροπή Δημοτικού Σχολείου Κοινότητας Πεύκης Νομού 
Τρικάλων». 

Η συνιστωμένη με την απόφαση αυτή σχολική επιτροπή 
διοικείται από δμελές Διοικητικό Συμβούλιο, αποτελού- 
μενο από: 

α. Τον εκόστοτε Πρόεδρο της Κοινότητας, ως Πρόεδρο 
της Επιτροπής. 

β. Δύο Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου, 
γ. Τον εκάστοτε Διευθυντή του Δημ. Σχολείου Πεύκης. 
δ. Έναν εκπρόσωπο των γονέων και κηδεμόνων των μα¬ 
θητών του Δημοτικού Σχολείου Πεύκης. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με την λήξη της Δημ. και Κοιν. περιόδου 1995 - 1998. 

Η θητεία των μελών του Διοικητικού Σχολείου ακολου¬ 
θεί τη Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ. Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον οργανισμό Σχολικών κτιρίων των Σχολείων 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


750γ 


με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία για τις σχολικές 
βιβλιοθήκες. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρϊνεται αναγκαίο 
για την στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α. Η ετήσια επιχορήγηση του Κράτους. 

β. Η ετήσια επιχορήγηση της Κοινότητας Πεύκης. 
γ. Κάθε είδους εισφορές, δωρεές, κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο 
και σε κάθε δικαστήριο και σε κάθε δημόσια αρχή από τον 
πρόεδρο του Δ.Σ. και όταν αυτός απουσιάζει ή κωλύεται 
από τον αντιπρόεδρο. 

7. Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του Ν.Π. (Σχολική 
Επιτροπή Δημ. Σχολείου Κοιν. Πεύκης του Ν. Τρικάλων) 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Ιανουάριου 1995 

Ο Νομάρχης κ.α.α. 

Ο Διευθυντής Εσωτερικών 
ΞΕΝ.ΕΞΑΡΧΟΣ 

- 4 - 

Αριθ. 27244 (4) 

Σύσταση ίδιου Νομικού Προσώπου στο Δήμο Τρικκαίων Ν. 
Τρικάλων με την επωνυμία «Σχολική Επιτροπή του 
30ου Νηπιαγωγείου Τρικάλων του Δ. Τρικκαίων». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις δ ιατάξεις: α) την παραγρ ,8-15 του άρθ ρ. 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις (Α' 110) και (β) του άρθρ. 187 του Δημ. 
και Κοιν. Κώδικα (Π.Δ. 323/89 τ.Α’ 146). 

2. Τις διατάξεις των άρθρ. 11 του Ν. 2130/94 (ΦΕΚ62/ 
Α/93) και άρθρ. 64 του Ν. 2218/94 (ΦΕΚ 90 Α794). 

3. Την αριθ. 285/94 απόφαση του Κοινοτικού Συμβου¬ 
λίου Τρικκαίων «περί σύστασης Σχολικής Επιτροπής», 
αποφασίζουμε: 

1, Συνιστούμε στο Δήμο Τρικκαίων του Νομού Τρικάλων 
ίδιο νομικό πρόσωπο με την επωνυμία «Σχολική Επιτροπή 
30ου Νηπιαγωγείου Τρικάλων του Δ. Τρικκαίων». 

Η συνιστωμένη με την απόφαση αυτή σχολική επιτροπή 
διοικείται από δμελές Διοικητικό Συμβούλιο, αποτελού- 
μενο από: 

α. Έναν Δημοτικό Σύμβουλο που ορίζεται από το Δημο¬ 
τικό Συμβούλιο, ως Πρόεδρο, 
β. Τον εκάστοτε Διευθυντή του Νηπιαγωγείου και 
γ. Τρεις εκπροσώπους του Συλλόγου Γονέων και Κηδε¬ 
μόνων των μαθητών του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 


γει με την λήξη της Δημ. και Κοιν. περιόδου 1995 -1998. 

Η θητεία των μελών του Διοικητικού Σχολείου ακολου¬ 
θεί τη Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β. Η αμοιβή καθαριστριών, 

γ. Η εκτέλεση έργων για την επισκευή και συντήρηση 
των σχολείων και του κόθε είδους εξοπλισμού τους. 

δ. Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον οργανισμό Σχολικών κτιρίων των Σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία για τις σχολικές 
βιβλιοθήκες. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρϊνεται αναγκαίο 
για την στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α. Η ετήσια επιχορήγηση του Κράτους. 

β. Η ετήσια επιχορήγηση του Δήμου Τρικκαίων. 
γ. Κάθε είδους εισφορές, δωρεές, κληρονομιές και 
κληροδοσίες. 

δ. Εισπράξεις απά το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι απδ την περιουσία του. 

6. Το νομικό πρόσωπο εκπροσωπείται στο δικαστήριο 
και σε κάθε δικαστήριο και σε κάθε δημόσια αρχή από τον 
πρόεδρο του Δ.Σ. και όταν αυτός απουσιάζει ή κωλύεται 
από τον αντιπρόεδρο. 

7. Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του Ν.Π. (Σχολική 
Επιτροπή 30ου Νηπιαγωγείου Δ. Τρικκαίων), το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Ιανουάριου 1995 

Ο Νομάρχης κ.α.α. 

Ο Διευθυντής Εσωτερικών 
ΞΕΝ.ΕΞΑΡΧΟΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στις κατωτέρω αποφάσεις του Υπουργού Γεωργίας, 
που δημοσιεύτηκαν στα αντίστοιχα ΦΕΚ γίνονται οι εξής 
διορθώσεις: 

1. Στο ΦΕΚ 871 τεύχος Β' 93 και συγκεκριμένα οτην 
σελίδα 9323 και στην υπ’ αριθ. 440303 απόφαση του Υπ/ 
γου Γεωργίας η παράγραφος 3β αντικαθίσταται με την πα¬ 
ρακάτω φράση: 

«Ο ελαιόκαρπος την χονδρολιάς και της τσουνάτης θα 
συλλέγεται με ελαιοδίκτυα, ενώ την κορωνέϊκης, με ρα¬ 
βδισμό με μηχανήματα ή με τα χέρια» 

2. Στο ΦΕΚ15 Τεύχος Β/94 καί συγκεκριμένα στην σελ. 
117 και στην υπ' αριθ. 315799 απόφαση του Υπ/γου Γε¬ 
ωργίας στην §1 αντί του εσφαλμένου «...στα διοικητικά 
όρια των Κοινοτήτων» τίθεται το ορθό «... στα διοικητικά 
όρια των Δήμων» και αντί του εσφαλμένου «Ανεμωγιάς» τί¬ 
θεται το ορθό «Ανεμώττιας». 

3. Στο ΦΕΚ 24 Τεύχος Β/94 και συγκεκριμένα στην σελ. 
232 και στην υπ’ αριθ, 317739 απόφαση του Υπ/γου Γε¬ 
ωργίας στην §8 αντί του εσφαλμένου «ΦΡ - αϋξων αριθ. 
ετικέτας/...» τίθεται το ορθό: «ΦΑ - αϋξων αριθ. ετικέ¬ 
τας/.. 

4. Στο ΦΕΚ 24 Τεύχος Β’ 18.1 94 και συγκεκριμένο στη 
σελ. 227 και στην υπ’ αριθ. 317744 απόφαση του Υπ/γου 
Γεωργίας στην §8 αντί του εσφαλμένου «ΑΔ - αύξων αριθ¬ 
μός ετικέτας/...» τίθεται το ορθό «ΑΠ - αύξων αριθμός ετι¬ 
κέτας/...». 

5. Στο ΦΕΚ 23 Τεύχος Β’ 18.1.94 και συγκεκριμένα στη 
σελ. 222 και στην υπ' αριθ. 317747 απόφαση του Υπ/γού 
Γεωργίας στην §8 η φράση: «Ο αύξων αριθμός ετικέτας 
δύο τελευταία ψηφία έτους παραγωγής» αντικαθίσταται 


από την «ΦΟ - αύξων αριθμός ετικέτας/δύο τελευταία ψη¬ 
φία έτους παραγωγής» 

(Από το Υπουργείο Γ εωργίας) 


-♦- 

( 6 ) 

Στην Υ7/11193/21.12.94 απόφαση Υπ. Υγείας, Πρό¬ 
νοιας και Κοιν. Ασφαλίσεων «Αναγνώριση της Μονάδας 
Εντατικής θεραπείας του Γεν. Ογκολογικού Νοσ/μείου 
«ΟΙ ΑΓΙΟΙ ΑΝΑΡΓΥΡΟΙ», ως κατάλληλης, για εξειδίκευση 
των γιατρών στην Εντατική θεραπεία», που δημοσιεύτηκε 
στο ΦΕΚ 988/30.12.94 (τεύχος Β'), γίνεται η εξής διόρ¬ 
θωση: 

(Από το λανθασμένο) 

Α) «Με εντολή Υπουργού» 

Β) Ο Υπουργός Υγείας Πρόνοιας και Κοινωνικών Ασφα¬ 
λίσεων 

Στο σωστό 

Α) Με εντολή Υφυπουργού 

Β) Ο Γενικός Διευθυντής Υγείας 

(Από το Υπ. Υγείας Πρόνοιας Και Κ.Υ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






